**INFORMUOTO ASMENS SUTIKIMO FORMA**

*(jeigu biomedicininiame tyrime teikiamos kelios formos, nurodyti tikslinę grupę)*

|  |
| --- |
| Biomedicininio tyrimo pavadinimas: |
| Protokolo Nr.: |
|  |
| Užsakovas: |
| Adresas: Tel.: El. paštas: |
| Užsakovo atstovas: |
| Atsakingas tyrėjas (tyrimo metu konkretų tiriamąjį, pasirašantį Informuoto asmens sutikimo formą, prižiūrėsiantis tyrėjas): |
| Tyrimo centro pavadinimas: |
| Adresas: Tel.: El. paštas: |
|  |

1. **Kokia šio dokumento paskirtis?**

<Šioje formoje pateikiama Jums skirta informacija apie biomedicininį aptariamos tyrimo atlikimo priežastys, mokslinio tyrimo procedūros, nauda, rizika, galimi nepatogumai ir kita svarbi informacija. Jei nuspręsite dalyvauti biomedicininiame tyrime, prašysime Jūsų pasirašyti šią sutikimo formą, kuria sutinkate biomedicininio tyrimo metu vykdyti tyrėjo ir tyrimo komandos nurodymus. Pasirašydami šį dokumentą, sutinkate dalyvauti biomedicininiame tyrime. Neskubėkite ir atidžiai perskaitykite šį dokumentą, jei nesupratote kokio nors žodžio ar teiginio, visus iškilusius klausimus būtinai užduokite tyrėjui ar kitiems tyrimo komandos nariams. Prieš priimdami sprendimą, galite pasitarti su šeimos nariais, draugais ar savo gydytoju.>

1. **Kodėl atliekami biomedicininiai tyrimai? Kodėl atliekamas šis tyrimas?**

<Svarbu suprasti, kad nors biomedicininio tyrimo metu Jums bus skiriami vaistiniai preparatai, atliekami sveikatos patikrinimai ar medicininės procedūros, biomedicininis tyrimas iš esmės skiriasi nuo įprastos (kasdienės) klinikinės praktikos. Įprastos (kasdienės) klinikinės praktikos tikslas yra Jus (t. y. konkretų asmenį, pacientą) išgydyti ir/ar pagerinti Jūsų sveikatos būklę. Pagrindinis biomedicininio (mokslinio/klinikinio) tyrimo tikslas – gauti naujų medicinos mokslo žinių, kurios ateityje padėtų kitų šia liga sergančių pacientų sveikatai. Kitaip tariant, pagrindinis šio tyrimo tikslas nėra tiesioginė nauda Jūsų sveikatai.>

<Liga X yra vienas dažniausių ir pavojingiausių susirgimų, paplitusių šiame regione. Šiuo metu nėra veiksmingų ligos X gydymo būdų – tik 40 proc. sergančių pacientų šiuo metu taikomas gydymas vaistu Z yra veiksmingas. Todėl šio tyrimo metu bus mėginama išsiaiškinti, ar naujas vaistinis preparatas X veiksmingesnis (saugesnis) už Z.>

<Šis biomedicininis tyrimas atliekamas, nes ....>

1. **Kokie asmenys pasirenkami dalyvauti šiame tyrime?**

<Kviečiame Jus dalyvauti klinikiniame tyrime, nes sergate X liga ir atitinkate pagrindinius išvardytus įtraukimo į tyrimą kriterijus. Pagrindiniai įtraukimo į šį tyrimą kriterijai yra šie:.........>

1. **Kas atlieka/užsako šį biomedicininį?**

< Šio biomedicininio tyrimo užsakovas yra ....

<Šiam tyrimui atlikti reikalingas lėšas skirs Y (*įmonės (-ių) pavadinimas (-ai*), vaistinius preparatus / įrangą / medžiagas nemokamai suteiks jų gamintojas Z (*įmonės (-ių) pavadinimas (-ai*)*.*>

1. **Tikimybė patekti į skirtingas tiriamųjų grupes ir dalyvavimo šiose grupėse ypatybės (*aprašyti, kai taikoma tyrime*)**

<Šiame tyrime dalyvaujantys asmenys <...> bus suskirstyti į grupes ....>

< Šiame tyrime dalyvaujantys asmenys atsitiktinai (lyg metus monetą) bus suskirstyti į dvi grupes. >

< Taip pat svarbu suprasti, kad nei Jūs, nei tyrėjas nežinos/žinos (pasirinkti, paaiškinti), į kurią grupę patekote.>

1. **Kiek truks Jūsų dalyvavimas šiame tyrime?**

<Bendra tyrimo trukmė – .... metai.>

<Jūs dalyvausite X mėnesius, t. y. nuo pirmo vizito, kai pasirašysite informuoto asmens sutikimo formą, turėsite apsilankyti pas tyrėją dar ... kartus, sykį per ... savaites, mėnesius, metus.>

1. **Kokiose šalyse bus vykdomas šis tyrimas?**

<Tyrimas bus atliekamas Lietuvoje ir (*įrašyti*).>

1. **Kiek tiriamųjų dalyvaus šiame tyrime?**

<Tikimasi, kad šiame biomedicininiame tyrime dalyvaus apie X tiriamųjų.>

1. **Ką Jums reikės daryti?**

<Prašysime Jūsų leisti šio tyrimo tikslais iš venos paimti nedidelį kiekį kraujo (5 ml). Taip pat prašysime atsakyti į keletą tyrimo klausimyno klausimų apie Jūsų patiriamus ligos simptomus, kasdienę mitybą, vartojamus vaistus, <...>. Klausimyne užrašyta informacija bus anoniminė, remiantis ja nebus įmanoma nustatyti Jūsų tapatybės.>

<Prašome leisti naudotis Jūsų medicininiais dokumentais (ligos istorija), kuriais remiantis bus renkami duomenys apie X išplitimą, gydymo eigą ir taktiką, ligos vystymąsi po gydymo. Sutikus dalyvauti tyrime, Jums nereikės atvykti ir papildomai atlikti jokių diagnostinių ar gydomųjų procedūrų.>

<Jei sutiksite dalyvauti tyrime, Jums reikės atvykti į <....> vieną kartą. Šio vizito metu tyrėjas Jums atliks X procedūrą, po kurios paims Jūsų šlapimo ir kraujo ėminį (iki 5 ml). X procedūra atliekama <......>. Atliekant X procedūrą, galite patirti nemalonių pojūčių, bet ji neskausminga. Tyrėjams reikės naudotis Jūsų medicininiais dokumentais(ligos istorija), iš kurių bus renkami duomenys apie <...>.

<Tyrimo metu bus atliekamos šios procedūros: ........ Kai kurios nurodytos procedūros – elektrokardiograma, skydliaukės ir antinksčių tyrimas – įprastinio vizito pas gydytoją metu nebūtų atliekamos.>

<Įprastai X procedūra trunka apie 15 min., bet atliekant šį biomedicininį tyrimą reikia surinkti daugiau informacijos, todėl prašytume Jūsų leisti atlikti 10 min. ilgiau trunkančią procedūrą.>

<Įprastai XX trūkumui nustatyti iš paciento imama 5 ml kraujo, bet šiuo tyrimu norime ištirti ir ZZ veiksnius, todėl bus paimta ne 5ml, o 20 ml kraujo.>

1. **Ar dalyvavimas biomedicininiame tyrime Jums bus naudingas? / Kokios naudos galite tikėtis dalyvaudami šiame tyrime?**

<Tyrime dalyvaudami...>

1. **Kokia su dalyvavimu šiame tyrime susijusi rizika ir nepatogumai?**

<Dalyvaudami tyrime Jūs kiekvieną dieną turėsite pildyti dienyną (sugaišite maždaug 15 min.), taip pat kas tris mėnesius atvykti į tyrimo centrą. Prašysime atlikti keletą psichologinių testų, kurių klausimai gali kelti nemalonių prisiminimų ar pojūčių. Galėsite neatsakyti į Jums nemalonius klausimus ar atsisakyti atlikti testus, jei jausitės nepatogiai.>

<Dėl nenumatytų aplinkybių konfidenciali informacija gali tapti prieinama tretiesiems asmenims, kuriems ją suteikti nebuvote davęs sutikimo.>

1. **Jei atsitiktų kas nors negero? (Informacija apie draudimą)**

<Šio biomedicininio tyrimo metu bus taikomi tik neintervenciniai tyrimo metodai, kurie nekelia rizikos Jūsų sveikatai, todėl biomedicininis tyrimas nėra apdraustas biomedicininio tyrimo užsakovų ir pagrindinių tyrėjų civilinės atsakomybės draudimu.>

<Jūs turite teisę į žalos sveikatai ir su tuo susijusios neturtinės žalos, patirtos dalyvaujant šiame tyrime, atlyginimą.>

<Šio biomedicininio tyrimo metu taikomi intervenciniai biomedicininio tyrimo metodai gali sukelti tik nedidelį nepageidaujamą laikiną poveikį Jūsų sveikatai, todėl, jeigu dėl dalyvavimo tyrime patirtumėte turtinę ir neturtinę žalą sveikatai, ji būtų atlyginama Pacientų teisių ir žalos sveikatai atlyginimo įstatymo nustatyta tvarka iš Valstybinės ligonių kasos prie Sveikatos apsaugos ministerijos administruojamos sąskaitos, kurioje kaupiamos sveikatos priežiūros įstaigų įmokos pacientų sveikatai padarytai žalai (turtinei ir neturtinei) atlyginti, lėšų.>

<Tyrimo užsakovas ir pagrindinis tyrėjas apdrausti biomedicininio tyrimo užsakovo ir pagrindinio tyrėjo civilinės atsakomybės privalomuoju draudimu. Vadinasi, Jūs turite teisę į žalos sveikatai ir su tuo susijusios neturtinės žalos, patirtos dalyvaujant šiame tyrime, atlyginimą.>

<Su draudimo taisyklėmis galite susipažinti tyrimo vietoje, kreipdamiesi į tyrėją. Jei manote, kad tyrimo metu patyrėte žalą, taip pat kreipkitės į tyrėją ir tuo atveju, kai taikomas Pacientų teisių ir žalos sveikatai atlyginimo įstatyme nustatytas žalos atlyginimo mechanizmas, kreiptis tiesiogiai į Pacientų sveikatai padarytos žalos nustatymo komisiją.>

1. **Kokias pasirinkimo galimybes turėsite, jeigu nesutiksite dalyvauti šiame tyrime arba atšauksite sutikimą jame dalyvauti?**

<Tyrime dalyvaujate savanoriškai, todėl turite teisę atsisakyti, o pradėjęs galite bet kada iš jo pasitraukti.>

<Jei sprendimas nedalyvauti tyrime Jūsų sveikatai keltų pavojų, tyrėjas paaiškins, kaip tokiu atveju geriausia elgtis.>

<Jūsų sprendimas atsisakyti dalyvauti ar nutraukti dalyvavimą tyrime nedarys jokios įtakos teikiamai įprastinei sveikatos priežiūrai. >

<Jei nuspręsite nedalyvauti šiame tyrime, gydytojas paskirs įprastą ligos gydymą, atsižvelgdamas į visas susijusias aplinkybes – Jūsų amžių, kitas ligas, bendrą sveikatos būklę ir kt. Jis/ji Jums gali skirti vaistinių preparatų, kurie jau registruoti ir parduodami Lietuvoje. X ligai gydyti dažniausiai skiriami Y grupės vaistiniai preparatai (pvz., A, E, P ir kt.), kurie kompensuojami (nekompensuojami) Privalomojo sveikatos draudimo fondo lėšomis. Taip pat gali būti skiriamos K procedūros, speciali dieta, kt. Tyrėjas aptars su Jumis visų galimų pasirinkimų naudą ir riziką.>

1. **Ar galėsite nutraukti dalyvavimą tyrime?**

<Jei nuspręsite pasitraukti iš tyrimo šiam nepasibaigus, tyrėjas pateiks ir paprašys parašyti laisvos formos atsisakymo prašymą arba užpildyti atsisakymo formą.>

<Norėtume atkreipti dėmesį, kad šio tyrimo rezultatai, t. y. tyrimo dokumentuose iki Jūsų sutikimo dalyvauti biomedicininiame tyrime atšaukimo įrašyti duomenys nebus sunaikinti, nes .... (*rekomenduotina paaiškinti*).>

<Jeigu dėl pablogėjusios sveikatos būklės negalėsite spręsti apie tolesnes galimybes dalyvauti tyrime, į Jūsų norą atšaukti sutikimą dalyvauti tyrime bus atsižvelgta, bet teisiškai šį sprendimą priims sutuoktinis, jeigu jo nėra – vienas iš tėvų, pilnamečių vaikų, atstovas pagal pavedimą, o jei būsite pripažintas neveiksniu ar ribotai veiksniu – atitinkamai globėjas ar rūpintojas.>

<Jei Jūsų vaikas nebenorės dalyvauti tyrime, jis turi teisę pasitraukti iš tyrimo bet kuriuo metu. Todėl prašytume Jūsų prieš kartu su vaiku priimant sprendimą nebedalyvauti tyrime pasitarti su tyrėju.>

<Jūs turite teisę nesutikti, kad biomedicininio tyrimo tikslu toliau būtų naudojama Jūsų sveikatos informacija, gauta šio biomedicininio tyrimo metu (taikoma, kai tiriamasis Biomedicininių tyrimų etikos įstatymo 7 straipsnio 6 dalyje nustatyta tvarka buvo įtrauktas be sutikimo).>

<Jūs turite teisę nesutikti, kad biomedicininio tyrimo tikslu būtų toliau naudojama Jūsų artimojo sveikatos informacija, gauta šio biomedicininio tyrimo metu.>

1. **Jūsų dalyvavimo tyrime nutraukimo aplinkybės ir kriterijai**

<Jei nesilaikysite tyrėjo nurodymų ar dalyvaujant tyrime smarkiai pablogės Jūsų sveikatos būklė, Jūs daugiau nebegalėsite dalyvauti tyrime.>

<Tyrėjas ar užsakovas turi teisę bet kuriuo metu sustabdyti tyrimą ar Jūsų dalyvavimą jame (nurodyti priežastis).>

1. **Ar dalyvaudami šiame tyrime patirsite kokių nors išlaidų?**

<Už dalyvavimą biomedicininiuose tyrimuose atlygis nėra mokamas, bet tiriamieji turi teisę gauti kompensaciją už patirtas išlaidas ar sugaištą laiką. Šiame tyrime užsakovas kompensuos kelionės, maitinimosi vizito dieną, kontraceptinių priemonių įsigijimo kaštus. Šios išlaidos bus kompensuojamos tyrėjui pateikus patvirtinančius dokumentus (pvz., kelionės bilietus, maitinimosi ar vaistų įsigijimo čekius).>

<Dalyvaudami šiame tyrime negausite finansinės naudos. Bus atlygintinos tik pagrįstos išlaidos (pvz., transporto, automobilio stovėjimo) atvykstant iš namų į tyrimo centrą paskirtiems tyrimo vizitams, taip pat kontraceptinių priemonių pirkimo išlaidos remiantis pateiktais išlaidas patvirtinančiais dokumentais.

<Jūsų prašymu taip pat gali būti atlyginta už kiekvieno vizito sugaištą laiką atvykstant iš namų į tyrimo centrą ir grįžtant atgal, taip pat už tyrimo centre praleistą laiką. Kompensacijos dydis yra X,XX euro už vieną dalyvaujant biomedicininiame tyrime sugaištą valandą. Jis apskaičiuotas (*paaiškint*i)>

<Jei tyrimą atliekančiam tyrėjui pateiksite kelionės išlaidas patvirtinančius dokumentus ir (arba) prašymą atlyginti už tyrimo vizitams sugaištą laiką, bus atlyginta ne vėliau kaip kito Jūsų vizito metu. Jei pateiksite kelionės išlaidas patvirtinančius kvitus ir (arba) prašymą atlyginti už tyrimui sugaištą laiką paskutinio vizito metu arba po to, kai nebedalyvausite šiame tyrime, Jums bus atlyginta per 3 darbo dienas po Jūsų prašymo ir (arba) dokumentų pateikimo.>

1. **Ar Jūsų asmens duomenys bus konfidencialūs?**

<Biomedicininį tyrimą atliekant gauta sveikatos informacija, leidžianti nustatyti asmens tapatybę, yra konfidenciali ir gali būti teikiama tik Bendrojo duomenų apsaugos reglamento, Lietuvos Respublikos pacientų teisių ir žalos sveikatai atlyginimo įstatymo ir kitų teisės aktų, reglamentuojančių asmens duomenų tvarkymą, nustatyta tvarka.>

<Duomenų valdytojas yra ..., juridinio asmens kodas: ..., adresas: ....................>

<Siekiant apsaugoti duomenų konfidencialumą, Jums bus suteiktas specialus kodas, kuris bus nurodomas visuose dokumentuose, išskyrus sutikimo formą ir <....> (šiuose dokumentuose bus nurodyti Jūsų asmeniniai duomenys). Sąrašą, kuriame Jūsų vardas ir pavardė susiejami su kodu, saugos pagrindinis tyrėjas <...>, prieigą turi <...>

<Kompiuteriai, kuriuose saugomi elektroniniai tyrimo dokumentai ir duomenys, apsaugoti slaptažodžiu. Prisijungimo kodus žino tik tyrėjai, šie prisijungimo slaptažodžiai atnaujinami kas (nurodyti).>

<Dokumentai saugomi rakinamoje spintoje, kurios raktą turi <...>

<Jei sutiksite dalyvauti šiame tyrime, tyrėjai naudos tyrimui atlikti reikalingus Jūsų asmens duomenis: vardą, pavardę, gimimo datą, diagnozę, ..... . Duomenys bus renkami remiantis Jūsų pateikta informacija, šioje bei kitose asmens sveikatos priežiūros įstaigose saugomais medicininiais dokumentais, taip pat valstybės informacinėse sistemose ir pan. esančia informacija.>

<Mes rinksime sveikatos informaciją iš jūsų šeimos gydytojo ir (*nurodyti kitus sveikatos priežiūros specialistus, jei reikia*). Pagrindinis tyrėjas ir tyrėjai taip pat peržiūrės Jūsų medicinos dokumentus (ligos istoriją/ambulatorinę kortelę). Visa surinkta informacija bus saugoma konfidencialiai.>

<Atliekant šį tyrimą gauta sveikatos informacija nelaikoma konfidencialia ir gali būti paskelbta be Jūsų sutikimo, jeigu ją paskelbus nebus galima tiesiogiai ar netiesiogiai nustatyti Jūsų tapatybės“.>

1. **Kas ir kokiu tikslu galės susipažinti su Jūsų asmens duomenimis?**

*<*Tyrimo metu mes tvarkysime jūsų asmens duomenis. Tyrimo užsakovas turi tvarkyti jūsų asmens duomenis biomedicininio tyrimo tikslais*.> /*

*<*Jūsų sutikimas yra jūsų asmens duomenų tvarkymo teisinė sąlyga.*>*

<Šio biomedicininio tyrimo metu bus renkami ir tvarkomi Jūsų asmens duomenys, įskaitant duomenis apie sveikatą. Asmens duomenys gali būti skirtingų tipų:

1) identifikuojantys asmens duomenys, tai yra iš jų galima tiesiogiai nustatyti asmens tapatybę (pvz., Jūsų vardas, gimimo data, adresas, socialinio draudimo numeris, nuotraukos ir pan.)

2) asmens duomenys, kuriems suteikti pseudonimai (užkoduoti duomenys), tai yra informacija, leidžianti nustatyti asmens tapatybę, bus pakeista kodu (pvz., numeriu) arba užblokuota (pvz., vaizdo įrašymo atveju), tačiau nustatyti asmens tapatybės nustatymas yra įmanomas.

3) anoniminiai duomenys, tai yra iš pateiktos informacijos asmens nebegalima nustatyti asmens tapatybės.>

<Pasirašydami šią formą sutinkate, kad tyrėjai, tyrimus kontroliuojančios institucijos (tokios kaip Valstybinė vaistų kontrolės tarnyba prie Lietuvos Respublikos sveikatos apsaugos ministerijos, etikos komitetai) ir įgalioti tyrimo užsakovo (bendrovės „ZZZ“) tyrimą prižiūrintys asmenys galės susipažinti su visa šio tyrimo tikslais apie Jus surinkta informacija. Taip pat gali būti, kad draudimo įmonės atstovas/ Pacientų sveikatai padarytos žalos nustatymo komisija turės peržiūrėti jūsų duomenis, jeigu kreipsitės dėl žalos, atsiradusios dėl dalyvavimo biomedicininiame tyrime, atlyginimo. Visi šie asmenys privalo išlaikyti visišką konfidencialumą.>

<Prieigą prie identifikuojamų asmens duomenų turės tik tyrėjai ir kiti asmenys, kurie dirba tyrimo centre ar teikia jums sveikatos priežiūros paslaugas. Taip pat šiuos duomenis gali patikrinti užsakovo (*nurodyti užsakovo pavadinimą*) įgalioti atstovai ir Lietuvos ir (arba) užsienio šalių kompetentingų institucijų bei Lietuvos atsakingų tyrimų etikos komitetų atstovai, jei tai būtina vykdant atliekamo biomedicininio tyrimo priežiūrą. Visi asmenys, turintys prieigą prie šių duomenų, privalo laikytis konfidencialumo pagal nacionalinius duomenų apsaugos teisės aktus ir Bendrąjį duomenų apsaugos reglamentą.>

<Kitiems asmenims ar įmonėms bus teikiami tik užkoduoti sveikatos duomenys, neleidžiantys tiesiogiai nustatyti Jūsų tapatybės. „Užkoduoti“ reiškia, kad dokumentuose bus nurodomas ne Jūsų vardas ir pavardė, o specialus numeris, kurį susieti su Jūsų asmeniu galės tik tyrėjas. Kodų sąrašas visada bus saugomas tyrimo centre (ligoninėje), todėl asmenys, kurie nežinos kodo, negalės jūsų atpažinti.>

<Surinktus duomenis tyrimo tyrėjai naudos tik šio biomedicininio tyrimo tikslais.>

<Užkoduoti Jūsų kraujo mėginiai (rentgeno nuotraukos, magnetinio rezonanso tyrimo metu gauti vaizdai, kardiograma ir pan.) bus siunčiami į kitų šalių tyrimų laboratorijas. Jūsų tyrėjas turi šių laboratorijų sąrašą ir jų kontaktinę informaciją – jei norėtumėte susipažinti su šia informacija kreipkitės į savo tyrėją.>

<Vykdant šį biomedicininį tyrimą koduoti duomenys nebus perduodami į trečiąsias šalis už Europos Sąjungos ribų.> / <Tyrimo metu tvarkomi duomenys gali būti siunčiami į kitas šalis už Europos Sąjungos ribų: <nurodyti konkrečias šalis>, tačiau Europos Komisija yra priėmusi sprendimą (nurodyti datą, numerį, pavadinimą), kad trečioji valstybė arba tarptautinė organizacija užtikrina tinkamo lygio asmens duomenų apsaugą.> / <Vykdant šį biomedicininį tyrimą koduoti duomenys bus perduodami į trečiąsias šalis už Europos Sąjungos ribų: (*nurodyti konkrečias šalis*), kuriose Bendrasis duomenų apsaugos reglamentas netaikomas, arba tarptautinėms organizacijoms. Ne visos šalys garantuoja tokį pat asmens duomenų apsaugos lygį kaip ir Europos Sąjungos šalys pagal Bendrąjį duomenų apsaugos reglamentą, pavyzdžiui, trečiojoje šalyje gali nebūti priežiūros institucijos arba joje gali būti netaikomi duomenų tvarkymo principai ir neužtikrinamos duomenų subjektų teisės. Todėl kyla pavojus, kad negalėsite įgyvendinti visų Bendrajame duomenų apsaugos reglamente numatytų teisių. Tačiau duomenų gavėjas yra įpareigotas tinkamai saugoti jūsų duomenis. Jeigu sutinkate dalyvauti tyrime, jūs sutinkate ir su duomenų perdavimu į trečiąsias šalis.>

<Jūs turite teisę sužinoti, kokie duomenys buvo surinkti, taip pat galite reikalauti ištaisyti neteisingus, neišsamius, netikslius savo asmens duomenis. Jei nuspręsite pasitraukti iš tyrimo anksčiau numatyto laiko, tyrėjai apie Jus neberinks naujos informacijos, bet negalės sunaikinti iki tol surinktų duomenų.>

1. **Kiek laiko bus saugomi tyrimo metu surinkti duomenys ir kas už tai bus atsakingas?**

<Visa informacija bus užrašoma specialiai klinikiniam tyrimui sudaromuose elektroniniuose ir popieriniuose dokumentuose ir tyrimo centre saugoma ...metų pasibaigus tyrimui. Tiek laiko saugoti duomenis įpareigoja teisės aktai / užsakovo nustatyta tvarka / siekiant užtikrinti duomenų kokybę ir kontrolę (*nereikalingą išbraukti, reikalingą nurodyti tiksliai*). Vėliau Jūsų asmens duomenys bus sunaikinti tyrimo centro nustatyta tvarka. Už dokumentų saugojimą tyrimo centre bus atsakingas pagrindinis tyrėjas / sveikatos priežiūros įstaiga kartu su pagrindiniu tyrėju.>

1. **Kas įvertino šį biomedicininį / tyrimą? / Į ką kreiptis, jeigu iškiltų klausimų?**

<Dėl savo kaip tyrimo dalyvio teisių galite kreiptis į leidimą atlikti šį biomedicininį tyrimą išdavusį Lietuvos bioetikos komitetą, Studentų g. 45A, LT-08107, Vilnius, tel. (8-5) 2124565, el. paštas: [lbek@bioetika.sam.lt](mailto:lbek@bioetika.sam.lt).>

< Dėl savo kaip tyrimo dalyvio teisių galite kreiptis į leidimą atlikti šį biomedicininį tyrimą išdavusį Vilniaus regioninį biomedicininių tyrimų etikos komitetą, M. K. Čiurlionio g. 21/27 (228 kab.), LT-03101, Vilnius, tel. (8-5) 2686998, el. paštas: [rbtek@mf.vu.lt](mailto:rbtek@mf.vu.lt).>

<Dėl savo kaip tyrimo dalyvio teisių galite kreiptis į leidimą atlikti šį biomedicininį tyrimą išdavusį Kauno regioninį biomedicininių tyrimų etikos komitetą, Lietuvos sveikatos mokslų universitetas, Mickevičiaus g. 9, LT-44307, Kaunas, tel. (8-37) 326889, el. paštas: [kaunorbtek@lsmuni.lt](mailto:kaunorbtek@lsmuni.lt).

Jeigu turite klausimų dėl Jūsų asmens duomenų tvarkymo, kreipkitės į tyrėją. Tyrėjas Jūsų paklausimą gali perduoti asmeniui, atsakingam už asmens duomenų apsaugą (duomenų apsaugos pareigūnui).>

<Šį biomedicininį tyrimą atliekančių institucijų duomenų apsaugos pareigūnų kontaktai:

Tyrimo centro duomenų apsaugos pareigūnas: telefono ryšio numeris:\_\_\_\_\_\_\_\_\_\_, el. pašto adresas:\_\_\_\_\_\_\_, darbo vietos adresas: \_\_\_\_\_\_\_\_\_\_ .“

Tyrimo užsakovo duomenų apsaugos pareigūnas: telefono ryšio numeris:\_\_\_\_\_\_\_\_\_\_, el. pašto adresas:\_\_\_\_\_\_\_, darbo vietos adresas: \_\_\_\_\_\_\_\_\_\_ .>

<Jūs turite teisę pateikti skundą dėl asmens duomenų tvarkymo Valstybinei duomenų apsaugos inspekcijai. Skundą galite pateikti paštu (adresu: L. Sapiegos g. 17, 10312 Vilnius) arba naudodamiesi Valstybinės duomenų apsaugos inspekcijos elektroninių paslaugų sistema: [/go.php/lit/Prisijungti/37](https://www.ada.lt/go.php/lit/Prisijungti/37)L. Valstybinės duomenų apsaugos inspekcijos kontaktinis telefono numeris (8-5) 212 7532, el. paštas: [ada@ada.lt](mailto:ada@ada.lt).>

1. **Kita svarbi informacija, kuri gali turėti įtakos Jūsų apsisprendimui sutikti ar atsisakyti dalyvauti biomedicininiame tyrime.**

**SUTIKIMAS DALYVAUTI BIOMEDICININIAME TYRIME**

<Aš perskaičiau šią Informuoto asmens sutikimo formą ir supratau man pateiktą informaciją.>

<Man buvo suteikta galimybė užduoti klausimus ir gavau mane tenkinančius atsakymus.>

<Supratau, kad galiu bet kada pasitraukti iš tyrimo, nenurodydama(s) priežasčių *(jei sutikimą dalyvauti tyrime duoda pats asmuo)*>

<Supratau, kad asmuo, dėl kurio dalyvavimo biomedicininiame tyrime aš duodu sutikimą, gali bet kada pasitraukti iš tyrimo, nenurodydamas priežasčių *(jei sutikimą dalyvauti tyrime duoda kitas asmuo*)>

<Supratau, kad norėdama(s) atšaukti sutikimą dalyvauti biomedicininiame tyrime, raštu turiu apie tai informuoti tyrėją/kitą jo įgaliotą biomedicininį tyrimą atliekantį asmenį.>

<Patvirtinu, kad turėjau užtektinai laiko apsvarstyti man suteiktą informaciją apie biomedicininį tyrimą.>

<Supratau, kad dalyvavimas šiame tyrime yra savanoriškas.>

<Patvirtinu, kad sutikimą dalyvauti šiame biomedicininiame tyrime duodu laisva valia.>

<Leidžiu naudoti asmens duomenis ta apimtimi ir būdu, kaip nurodyta Informuoto asmens sutikimo formoje.>

<Patvirtinu, kad gavau Informuoto asmens sutikimo formos egzempliorių, pasirašytą tyrėjo/ kito jo įgalioto biomedicininį tyrimą atliekančio asmens>

Tiriamojo vardas, pavardė (jeigu Informuoto asmens sutikimo formą pasirašo įgaliotas asmuo)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Asmuo (ar kitas sutikimą turintis teisę duoti asmuo) | | | | | | | | | | | |
|  |  |  |  |  |  |  |  |  |  |  |
| vardas |  | pavardė |  | atstovavimo pagrindas |  | parašas |  | pasirašymo data |  | pasirašymo laikas |

Patvirtinu, kad suteikiau informaciją apie biomedicininį tyrimą aukščiau nurodytam asmeniui.

Patvirtinu, kad asmeniui (ar kitam sutikimą duoti turinčiam teisę asmeniui) buvo skirta pakankamai laiko apsispręsti dalyvauti biomedicininiame tyrime, atsižvelgiant į biomedicininio tyrimo pobūdį, taip pat įvertinus kitas aplinkybes, galinčias daryti įtaką priimamam sprendimui.

Aš skatinau asmenį (ar kitą sutikimą turintį teisę duoti asmenį) užduoti klausimus ir į juos atsakiau.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Tyrėjas ar kitas jo įgaliotą biomedicininį tyrimą atliekantis asmuo | | | | | | | | | | | |
|  |  |  |  |  |  |  |  |  |  | |  | |
|  |  |  |  |  |  |  |  |  |  |  | |
| vardas |  | pavardė |  | pareigos  tyrime |  | parašas |  | pasirašymo data |  | pasirašymo laikas | |